Legal Document

Category: 1

Text:
209. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 534 της 7/9 Νοεμ. 1988 (ΦΕΚ Α΄ 245) Ανακατανομή αρμοδιοτήτων των Υπουργείων Εθνικής Οικονομίας και Γεωργίας και μεταφορά υπηρεσιών. Έχοντας υπ’ όψη: 1.Το άρθρ. 24 παρ. 4 του Νομ. 1558/1985 «Κυβέρνηση και Κυβερνητικά Όργανα» (ΦΕΚ 137). 2.Την 731/1988 γνωμοδότηση του Συμβουλίου της Επικρατείας, με πρόταση του Πρωθυπουργού, αποφασίζουμε: Άρθρο μόνο.-1.Στο Υπουργείο Γεωργίας ανατίθεται η αρμοδιότητα της εφαρμογής της συμφωνίας μεταξύ της Κυβέρνησης της Ελληνικής Δημοκρατίας και του Διεθνούς Κέντρου Ανωτάτων Μεσογειακών Γεοπονικών Σπουδών (ΔΙΚΑΜΓΣ) σε ό, τι αφορά τη λειτουργία του Μεσογειακού Αγρονομικού Ινστιτούτου Χανίων (ΜΑΙΧ) σύμφωνα με το άρθρο δεύτερο του Νομ. 1537/1985 «Κύρωση της συμφωνίας μεταξύ της Ελληνικής Δημοκρατίας και του Διεθνούς Κέντρου Ανωτάτων Μεσογειακών Γεωπονικών Σπουδών (CIHEAM) και ρύθμιση θεμάτων σχετικών με το Μεσογειακό Αγρονομικό Ινστιτούτο Χανίων (ΜΑΙΧ)» (ΦΕΚ 48). 2.Η «Συντονιστική Επιτροπή» του άρθρ. 2 της συμφωνίας και η «Γραμματεία Συντονιστικής Επιτροπής Ελλάδας -ΜΑΙΧ-ΔΙΚΑΜΓΣ» όπως προβλέπονται στα άρθρα τρίτο και τέταρτο του παραπάνω νόμου μεταφέρονται από το Υπουργείο Εθνικής Οικονομίας στο Υπουργείο Γεωργίας. 3.Η διεθνής εκπροσώπηση της Ελλάδος στο ΔΙΚΑΜΓΣ και στα όργανά του ανήκει στην αρμοδιότητα του Υπουργού Γεωργίας. 16.Α.α.204-209 Οργανισμός Υπουργείου Γεωργίας